ZAPISNIK
s 19. sjednice Vijeća Mjesnog odbora „Pavao Šubić”
održane u petak, 30. rujna 2022., s početkom u 18 sati u prostoriji MO-a „Pavao Šubić” Šubićeva 40/II

NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik, Roman Roland i Andrea Vranić.
Predsjedavajuća: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

	Predsjednica konstatira da je na 19. sjednici Vijeća Mjesnog odbora „Pavao Šubić” nazočno svih petero članova Vijeća, što znači da V8jeće može pravovaljano odlučivati, te otvara 19. sjednicu Vijeća Mjesnog odbora „Pavao Šubić”.
Članovi Vijeća jednoglasno su prihvatili zapisnik sa 18. sjednice Vijeća mjesnog odbora i prijedlog Dnevnog reda 19. sjednice VMO-a.

DNEVNI RED
1.	Novi sustav prikupljanja komunanog otpada
2.	Obavijesti i pitanja
DOPUNA DNEVNOG FREDA:
[bookmark: _Hlk117454998]3. Prijedlog izmjena Programa održavanja u 2022.
[bookmark: _Hlk117455117]4. Prijedlog izmjena i dopune Programa građenja u 2022.
5. GUP promjene i dopune – inicijative i prijedlozi za izmjene i dopune GUP-a-rok predaje primjedbi i prijedloga do prosicnca 2022. godine.

Ad 1. Novi sustav prikupljanja komunlanog otpada
	Članovi Vijeća Mjesnog odbora „Pavao Šubić“ u raspravi o Odluci Gradske skupštine Grada Zagreba, donesenoj na 12. sjednici, 26. svibnja 2022., protive se promijenjenom članku 87. u Odluci o komunalnom redu (Službeni glasnik Grada Zagreba 14/19, 24/19 i 22/20) kojim su iz obuhvata područja predviđenih za postavljanje podzemnih spremnika za komunalni otpad isključeni mjesni odbori na istoku (MO „Matko Laginja“, MO „Pavao Šubić“ i MO „Kralj Zvonimir) i zapadu (MO „Petar Zrinski“, MO „Andrija Medulić“ i dio MO „Mimara“), Vijeće smatra da je planom za postavljanje podzemnih spremnika za komunalni otpad trebalo obuhvatiti cijeli prostor Gradske četvrti Donji grad koji obuhvaća centar Zagreba, južno od Gornjeg grada do željezničke pruge, na zapad do Ulice Republike Austrije, a na istok do Heinzelove. Članovi Vijeća svjesni su da je postavljanje podzemnih spreminka za otpad financijski vrlo zahtjevno, no smatra da će izgradnja „boksova“ (za nabavu kojih će GSKG davati povoljne kredite) na mnogim mjestima vizualno nagrditi gradske ulice bez određenog vremenskog plana kada će se ovi rubni mjesni odbori Gradske četvrti Donji grad uključiti u program postavljanja podzemnih spremnika, Uz navedeno i određivanjem tipiziranih boksova čije je postavljanje doima kao „dugoročno rješenje“ s obzirom na način postavljanja i upotrebu materijala, dovodi u pitanje troškove koje će građani imati za izradu boksova, te nakon neodređenog vremena troškove koje će imati građani ili Grad za uklanjenje boksova i saniranje oštećenih pločnika. Iako je većina stanovnika u konačnici bila suglasna s lokacijama predloženim za postavljanje boksova za miješani komunlani otpad ili predloženim mogućim rješenjima kojima je postavljanje boksova na parkirnim mjestima postalo nepotrebno, dio stanovnika (posebice u uskoj ulici Mirona Makanca koji nemaju mogućnosti postavljanja spremnika za komunalni otpan unutar katastarsake čestice svoje nekretnine) izrazito se protivi postavljanju boksova na parkirališnom mjestu kojih ima vrlo malo (pa i na sjevernoj strani Zvonimirove ulice, ali koja je ipak šira.
Vijeće smatra da bi privremeni način prikupljanja otpada kao u centru Zagreba trebalo primijeniti na sve mjesne odbore u Gradskoj četvrti Donji grad ili bar predložiti jeftinija rješenja za izradu i postavljanje boksova bez oštećivanja prometne infrastrukture do postupne izgradnje podzemnih spremnika za komunalni otpad kao i u ostatku Gradske četvrti Donji grad.
ZAKLJUČAK
Vijeće Mjesnog odbora „Pavao Šubić“ traži da se Mjesni odbor „Pavao Šubić“ uključi u popis mjesnih odbora predviđenih za postavljanje podzemnih spremnika bez obzira na rok izvedbe.
Članovi Vijeća također traže da se pri izradi izvedbenog projekta za „boksove“ posebna pažnja posveti privremenom karakteru navedenih objekata i tome prilagode oblikovna i tehnička rješenja izrade da bi se izbjegli dodatni troškovi naknadnog uređenja oštećenja pločnika i površina na kojima će boksovi biti smješteni.

ZAKLJUČAK

novi sustav prikupljanja komunalnog otpada
I.       Vijeće Mjesnog odbora „Pavao Šubić“ traži da se Mjesni odbor „Pavao Šubić“ uključi u popis mjesnih odbora predviđenih za postavljanje podzemnih spremnika  bez obzira na rok izvedbe. 
Također traže da se pri izradi izvedbenog projekta za „boksove“ posebna pažnja posveti privremenom karakteru navedenih objekata i tome prilagode oblikovna i tehnička rješenja izrade da bi se izbjegli dodatni troškovi naknadnog uređenja oštećenja pločnika i površina na kojima će boksovi biti smješteni.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.
Ad 2. Obavijesti i pitanja
Predsjednica je izvijestila članove Vijeća o porukama građana pristiglim na e-adresu Mjesnog odbora kojima građani traže uklanjanje uspornika u Martićevoj ulici kod Tuškanove, uklanjanje pergole iz dječjeg igrališta u Parku Bartola Kašića na kojoj je dijete, penjući se, slomilo ruku, tuže se na rad Čistoće i prijedloge za lokacije postavljanja spremnika za komunalni otpad, te je prenijela glavne zaključke sa sastanka održanog s predstavnicima Čistoće, Odjela za komunalne poslove i gradsko zelenilo i Odjela za promet Grada Zagreba.

Ad 3. Prijedlog izmjena Programa održavanja u 2022.
Razmatrajući prijedloge raspodjele sredstava za provedbu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. članovi Vijeća Mjesnog odbora nisu u potpunosti zadovoljni preraspodjelom sredstava za provedbu Programa vezano uz neke navedene vrste radova.

ZAKLJUČAK
[bookmark: _Hlk117456761]Vezano uz prijedloge raspodjele sredstava za provedbu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. članovi Vijeća Mjesnog odbora „Pavao Šubić“ su suzdržani.

ZAKLJUČAK


o izmjenama  Programa održavanja javnih  prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta  na području Grada Zagreba u 2022.godini

I.       Vijeće Mjesnog odbora „Pavao Šubić“ ima suzdržano mišljenje   o izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih  cesta na području Grada Zagreba u 2022.godini

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.

Ad 4. Prijedlog izmjena i dopune Programa građenja u 2022.
Uvidom u prijedlog izmjena i dopuna Programa građenja komunalne infrastrukture na području Grada Zagreba u 2022. članovi Vijeća Mjesnog odbora „Pavao Šubić“ nisu zadovoljni sa smanjenim financiranjem pojedinih stavki, posebice javne rasvjete, no shvaćaju potrebu provođenja mjera štednje, te su se unatoč benevolentnosti izjasnili kao suzdržani.

ZAKLJUČAK


o izmjenama i dopunama Programa građenja komunalne infrastrukture na području Grada Zagreba u 2022.godini
I.       Vijeće Mjesnog odbora „Pavao Šubić“ ima suzdržano mišljenje   o izmjenama i dopunama Programa građenja komunalne infrastrukture na području Grada Zagreba u 2022.godini

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.

5. GUP promjene i dopune – inicijative i prijedlozi za izmjene i dopune GUP-a-rok predaje primjedbi i prijedloga do prosicnca 2022. godine.
Predsjednica je upoznala vijećnike s temama prezentiranim na webinaru o Generalnom urbanističkom planu grada Zagreba (GUP), uputila ih na korištenje Geoportala Zagreba i provjeri mogućih upitnih projekata na području Mjesnog odbora „Pavao Šubić“ ali i šire, te zamolila za prijedloge do sljedeće sjednice Vijeća u listopadu 2022.


Sjednica je završena u 19:30
KLASA: 024-08/22-003/1941
URBROJ: 251-13-11-1-22-2
Zagreb, 30. rujna 2022.
Predsjednica Vijeća Mjesnog odbora
„Pavao Šubić“

[bookmark: _GoBack]Nikolina Hrust, v.r.
